ΓΡΑΠΤΗ ΕΡΩΤΗΣΗ P-3932/00

υποβολή: Francesco Turchi (UEN) προς την Επιτροπή

(6 Δεκεμβρίου 2000)

Θέμα: Σύγκρουση συμφερόντων στην αγορά μετοχών

Τα χρηματομεσιτικά γραφεία και οι τράπεζες επενδύσεων που τοποθετούν τους τίτλους στην αγορά μετοχών πολύ συχνά εμφανίζουν ενημερωτικά δελτία η ακρίβεια των οποίων είναι αμφιλεγόμενη τόσο ως προς την ανάλυση και τις μελλοντικές προοπτικές όσο και ως προς το διαχειριστικό background και τη φερεγγυότητα. Από την κατάσταση αυτή συνάγεται πόσο οι εν λόγω αναλύσεις, οι οποίες στερούνται οποιασδήποτε κριτικής επισήμανσης, καθορίζονται από το συμφέρον των χρηματομεσιτικών γραφείων για την καλή πορεία του τίτλου, καθιστώντας προφανή την ύπαρξη σύγκρουσης συμφερόντων με τις εταιρείες για τις οποίες εκφράζονται θετικές εκτιμήσεις. Επί πλέον οι τράπεζες επενδύσεων που μεριμνούν για την αύξηση του κεφαλαίου εταιρειών εισηγμένων στο χρηματιστήριο και ταυτόχροναποδεικνύουν στους επενδυτές να αγοράζουν τις μετοχές τους και οι τράπεζες που έχουν χορηγήσει πιστώσεις σε εταιρείες εισηγμένες στο χρηματιστήριο από το ίδιο χρηματοπιστωτικό ίδρυμα, δείχνουν πόσο εκτεταμένη και καθοριστική είναι η σύγκρουση συμφερόντων στη χρηματιστηριακή αγορά. Επίσης, είναι γνωστό ότι κανένα χρηματοπιστωτικό ίδρυμα δεν δηλώνει ποτέ απερίφραστα ότι κατέχει τους τίτλους των αναλυόμενων εταιρειών όπως επίσης είναι γνωστό ότι ουδέποτεπήρξε αποτελεσματικό σύστημα επαλήθευσης και ελέγχου.

Υπό το πρίσμα των ανωτέρω, είναι θεμιτά τα παρακάτω ερωτήματα:

1. ποια είναι η ακρίβεια των ενημερωτικών δελτίων που διανέμονται στο κοινό κατά την εισαγωγή εταιρειών στο χρηματιστήριο;

2. ποιος είναι ο βαθμός ανεξαρτησίας των συμβουλών και συστάσεων που δίνονται από τις εκθέσεις που εκπονούν οι αναλυτές;

3. δεν θεωρεί η Επιτροπή ότι η εν λόγω σύγκρουση συμφερόντων βλάπτει αναπόφευκτα τους επενδυτές, την ακεραιότητα και την αξιοπιστία της αγοράς;

4. ποια μέτρα σκοπεύει να λάβει η Επιτροπή για να προστατεύσει τους αποταμιευτές και τους επενδυτές που αναπτύσσουν δραστηριότητες στο χρηματιστήριο;

Απάντηση του κ. Bolkestein Εξ ονόματος της Επιτροπής

(9 Ιανουαρίου 2001)

Προκειμένου να δημιουργηθεί μια κοινή ευρωπαϊκή αγορά στους τομείς των κεφαλαίων και των κινητών αξιών εκδόθηκαν διάφορες οδηγίες για την εναρμόνιση των προτύπων στην εθνική νομοθεσία στον τομέα των κινητών αξιών.

Οι εταιρίες επενδύσεων που παρέχουν επενδυτικέςπηρεσίες (μεταξύ άλλων την αναδοχή έκδοσης και την τοποθέτηση)ποχρεούνται να τηρούν την εθνική νομοθεσία εφαρμογής της οδηγίας 93/22/ΕΟΚ του Συμβουλίου της 10ης Μαΐου 1993 σχετικά με τις επενδυτικέςπηρεσίες στον τομέα των κινητών αξιών(1) (οδηγία για τις επενδυτικέςπηρεσίες). Στο άρθρο 11 της εν λόγω οδηγίας απαιτείται ρητά ότι η ενδιάμεση επιχείρηση ενεργεί, κατά την άσκηση της δραστηριότητάς της, με τρόπο θεμιτό και δίκαιο, προς το συμφέρον του πελάτη της, ανακοινώνει καταλλήλως τις χρήσιμες πληροφορίες στα πλαίσια των διαπραγματεύσεων με τους πελάτες της και προσπαθεί να αποτρέπει τις συγκρούσεις συμφερόντων και, όταν αυτό δεν είναι δυνατόν, φροντίζει ώστε οι πελάτες της να τυγχάνουν δίκαιης μεταχείρισης.

Όσον αφορά τα ενημερωτικά δελτία η οδηγία 80/390/EOK του Συμβουλίου της 17ης Μαρτίου 1980 περί συντονισμού των όρων καταρτίσεως, ελέγχου και διαδόσεως του ενημερωτικού δελτίου που πρέπει να δημοσιεύεται για την εισαγωγή κινητών αξιών σε χρηματιστήριο αξιών(2) απαιτεί το ενημερωτικό δελτίο να περιέχει τα στοιχεία τα οποία είναι απαραίτητα, ώστε όσοι προβαίνουν σε επενδύσεις και οι σύμβουλοί τους επί των επενδύσεων να δύνανται να εκτιμούν την περιουσία, τη χρηματοοικονομική κατάσταση, τα αποτελέσματα και τις προοπτικές του εκδότη, καθώς και τα δικαιώματα που είναι ενσωματωμένα σάυτές τις κινητές αξίες. Τα πρόσωπα που είναιπεύθυνα για το ενημερωτικό δελτίο πρέπει να εγκρίνονται από τις αρμόδιες αρχές. Ωστόσο, την ευθύνη για το περιεχόμενό του φέρουν τα άτομα που το συντάσσουν. Τα άτομα αυτάποχρεούνται να δηλώνουν ότι, εξ όσων γνωρίζουν και για το τμήμα του δελτίου για το οποίο είναιπεύθυνοι, τα στοιχεία του είναι σύμφωνα με την πραγματικότητα και δεν έχουν παραλείψεις οι οποίες ενδέχεται να επηρεάζουν την αξιολόγηση των εκδοτών ή των κινητών αξιών. Στις παραβιάσεις τωνποχρεώσεων αυτών επιβάλλονται ποινές βάσει της εθνικής νομοθεσίας.

Η δημοσίευση χρηματοοικονομικών ερευνών και αναλύσεων δεν εμπίπτει, ωστόσο, στο πεδίο εφαρμογής των εν λόγω οδηγιών, δεδομένου ότι δεν μπορεί να θεωρηθεί ως διάταξη σχετική με την παροχή επενδυτικώνπηρεσιών προς το κοινό.

Δεν έχουν συμφωνηθεί άλλες ρυθμίσεις σχετικά με τους κανόνες δημοσίευσης χρηματοοικονομικών ερευνών και αναλύσεων από ενδιάμεσους φορείς παροχής επενδυτικώνπηρεσιών.

Σύμφωνα με το πρόγραμμα δράσης για τις χρηματοπιστωτικέςπηρεσίες έχει ζητηθεί από την Επιτροπή να προτείνει νέα οδηγία για το ενημερωτικό δελτίο και αναθεωρήσει την οδηγία για τις επενδυτικέςπηρεσίες (93/22/ΕΟΚ), καθώς και νέα οδηγία για τη βελτίωση της προστασίας των επενδύσεων. Η Επιτροπή δημοσίευσε πρόσφατα ανακοίνωση σχετικά με την αναθεώρηση της οδηγίας για τις επενδυτικέςπηρεσίες(3). Στόχος της ανακοίνωσης αυτής είναι η έναρξη ευρείας κλίμακας διαλόγου για διάφορα θέματα, συμπεριλαμβανομένων των σχετικών με τον ορισμό των επενδυτικώνπηρεσιών και την άσκηση των επιχειρηματικών κανόνων.

Στο πρόγραμμα δράσης προβλέπεται επίσης αναθεώρηση της οδηγίας για τα ενημερωτικά δελτία.

Εκτός αυτού, η Επιτροπή καταρτίζει πρόταση νέας οδηγίας για τη χειραγώγησης της αγοράς η οποία προβλέπεται ότι θα καλύψει τη διάταξη για τις εσφαλμένες πληροφορίες που επηρεάζουν την τιμή των τίτλων που είναι διαπραγματεύσιμοι στις ρυθμιζόμενες αγορές.

(1) ΕΕ L 141 της 11.6.1993.

(2) ΕΕ L 100 της 17.4.1980.

(3) COM(2000)729 τελικό.